**FELHÍVÁS**

2018. szeptember 15. és október 13. között Portugáliában és Spanyolországban lehetőség nyílik a gépészet, elektronika és informatika területén tanuló diákok részére egy 4 hetes szakmai programban való részvételre. A program pénzügyi hátterét egy nyertes ERASMUS+ projekt biztosítja.

A programban résztvevő tanulók – 11 Portugáliában, 11 Spanyolországban – 4 hetes szakmai gyakorlaton vesznek részt. A szakmai programok mellett számos kulturális program is lesz, a látogatások során Portugália és Spanyolország néhány gyöngyszemével lehet majd megismerkedni.

A projekt biztosítja a teljes utazási és megélhetési költséget, beleértve a repülőjegyet, transzfer költségeket, szállást, ellátást, kulturális programokat és a biztosítást.

A programban való részvételre személyesen lehet jelentkezni a tagintézmény-vezetői titkárságon.

Jelentkezéshez szükséges dokumentumok:

* kitöltött jelentkezési lap (honlapról letölthető)
* 1 oldalas kézzel vagy géppel írt motivációs levél
* szülői hozzájáruló nyilatkozat (honlapról letölthető)
* osztályfőnöki jellemzés

A jelentkezők közül az intézményi projektkoordinációs csoport az alábbi szempontrendszer alapján választja ki a résztvevőket:

* motivációs levél tartalma
* szakmai érdeklődés, kompetenciák
* tanulmányi eredmények
* angol nyelv társalgási szintű ismerete
* magatartás, szorgalom
* projekt célkitűzéseihez való hozzáállás
* szülői, gondviselői támogatás
* osztályfőnöki jellemzés

A projektre való jelentkezés határideje: 2018. június 18.

A kiválasztás határideje: 2018. június 22.

A résztvevőknek érvényes úti okmánnyal kell rendelkezniük, ezen kívül ki kell váltaniuk az Európai Egészségbiztosítási Kártyát.

A kiválasztásra került tanulóknak egy ösztöndíjszerződést kell majd aláírniuk, valamint a nyári szünet ideje alatt, előreláthatólag augusztus második felében szakmai, nyelvi és kulturális felkészítésen kell részt venniük.

A tanulók az elvégzett szakmai gyakorlatról Europass bizonyítványt kapnak.

A projekttel kapcsolatban további felvilágosítást dr. Treitz Judittól és Sas Adrienntől lehet kérni személyesen, ímélben vagy telefonon:

dr. Treitz Judit treitzjudit@szily.hu 0630-4700655

Sas Adrienn sadrienn@szily,hu 0630-2282713